open-index/open-wikipedia-markdown huggingface dataset:
Лёша Рав

**Лёша Рав** (, 1909 ие  эйзюрковонь 7 чи  Ветькень Масторонь Балабаш-Нурусово велесэ - 1944 ие  эйзюрковонь 24 чи Дрогобыч) — эрзянь содавикс валморонь ладсий. Ульнесь Обмоце Ине Масторонь войнасо.

## Эстедензэ
Чачсь 1909 иень эйзюрковонь 7 чисте Ветькень Масторонь Первомайской буень Балабаш-Нурусово велесэ вирень ванстыцянь семиясо.
Тензэ ульнесь комсьвейкее ие, зярдо «Якстере теште» кулялопасонть лиссь «Сёрма» васенце валморозо. 

Цярмун велесэ сон прядызе школанзо ды те же велявсь важодеме тонавтыцякс Батырэнь педагогонь техникумонть прядоманзо мейле. Цярмунонь сисемьиень школасонть сон важодсь рузонь кель ды литературань тонавтыцякс  1928 иестэ саезь 1932 иес.

1932 иесте Алексей Рогожинмольсь тонавтнеме Мордовской пединститутс, конань прядызе 1936 иень медьковонь 3 чистэ (рузонь, мокшонь ды эрзянь кельтнень ды литературань тонавтыця).  Мейле  зярыя иеть важодсь завучокс Чаунзань школасо. Сеедьстэ вастневсь ловныцянзо марто, ламо вий путсь эрзянь эйкакштнэнь туртов учебникень анокстамонтень. Ютавтыль ветькень кельстэ.

1933-це иестэ Мордкизэсь нолдынзеть «Иетне жойнить» валморонь васенце кирья-пусмонзо. Лёша Рав содыль тиринь келенть башка ветькеньгак.

Шкань ютазь, валморонь ладсицясь эсь вийтнень марязь, Лёша Рав кармась  сёрмадомо покш произведеният. 1934-це иестэ лиссь «Галё» исторической поэманзо, 1939-це иестэ - валморонь од кирья-пусмо, козонь совась «Литува» поэмась. «Галё» поэмасонть невтезь кода эрясть эрзянь раськесь   1905 иенть видс. Те сёрмадовксось ульнесь путозь школанть эрзянь келенть программас. «Литува»-сь ульнесь сёрмадозь 1937- 38 иетнестэ, эйсэнзэ ульнесь невтезь эрзянь эрямост Инязоронь правительстванть марто.

1940 иестэ лись Лёша Равонь ютавтовксось ветькень кельстэ К. Ивановонь «Нарспи» поэмась. 1941 иестэ саезь 1943 иес важодсь завучокс Чаунзань школасо.

Ине Масторонь войнанть ушодовомсто саизь фронтов (тунда 1943 иестэ). 
1944 иень эйзюрковонь 24 чистэ маштовсь Дрогобыч ошонть маласо. Калмазь вейс мароньте.   

## Лецтнемга
*Цярмун велень ловнома кудось лемдязь А.В. Рогожинэнь лемсэ. () .
* Чаунзань школасо панжозь сонзэ лемсэ музей ().

## Шкинемазо
* Иетне жойнить. Стихт. Саранск, 1933; Литува. Стихт ды поэма, Саранск, 1939.
* Иванов К. В. Нарспи : поэма / К. В. Иванов ; [пер. А. Рогожин]. - Саранск, 1958. - 92 с. - Мордов.

## Литературась эрямонзо ды шкинеманзо коряс
* Маскаев А., Кавто поэмат, «Сятко», 1940, № 10. На эрзя яз.
* Коломасов В., Рогожинэнь «Литува» поэмадонзо, «Сятко», 1940, № 4. На эрзя яз.
* Горбунов В. В., Мордовской советской литературась, Саранск, 1952. На эрзя яз.
* История морд. сов. лит-ры, т. 1, Саранск, 1968. На русс. яз.
* Писатели Сов. Мордовии. Библиографич. справочник, Саранск, 1958.. На русс. яз.

## Сёрм.
Письмар мастор

**Письмар масторось** — каня ульнесь мастор васоло-васоло, умок-умок.

### Саевкс

Бути кучсамак тон, аволь ансяк ошов, **Письмар масторовгак** молян.
(Куторкин, А 1969: Лажныця Сура I. лл 33.)



Се шканть ульнесть, кода кортыть, 
Ламо мокшоэрзянь масторт:
Ине Кужо,  Карго мастор,
Кудадей ды Пичурямо,
Письмар мастор, Селей мастор;
Малацек сынь весе эрясть,
Ульнесть эсест инязорост,
Паро превень путыцясткак.
(Радаев, В. 1991: Тюштя. лл 8.)
Трёшник

[вить_кедь|кенжешка|240пкс|Трёшник 1997, [Россия Масторонть федерациянь кужотне|Россия Масторонть]]

**Трёшникесь** — «копейка» рузонь валонть эрзянь кельс ютавтовксозо.


Артовкс:Silver and copper kopeks of Peter I. Russia.jpg|Трёшникесь 1696-1718, I Пётр
Артовкс:Kopeyka, 1914, Russia, Nicholas II.jpg|thumb|Трёшник, 1914, Россиянь империясь
Артовкс:Soviet Union-1953-Coin-0.01.jpg|Трёшник, 1953, СССР
Артовкс:Kopek, 1992, Ukraine.jpg|Трёшник, 1992, Украина
Кириллов, Пётр Семёнович

**Пётр Семёнович Кириллов**, истяжо сёрмадыль  лемтнень ало (1910 аштемковонь 26 чи  Вишка Толкан веле  — 1955 сундерьковонь 24 чи Москов) — XX пингень эрзянь сёрмадей, ютавтыця.

Чачсь 1910 иень медьковонь 8 чистэ Похвистневань буесэ Вишка Толкан велесэ Самара ёнкссо сокиця-видиця семиясо. 

Петра кармась тонавтнеме сисем иестэ. Школав молемадо икеле сон вадрясто ловнось Пушкинэнь, Никитинэнь, Кольцовонь, Гоголень. Тонавтнесь рузонь кельсэ. Кода ледстнесь сонсь Пётр Семёнович:
 (

Тесэ прядызе школанть ды  тонавтыцянь техникумонть. 

Пётр Кириллов ульнесь советэнь сёрмадеень васенце Весисоюзонь съездсэнть-пуромкссонть. 
Сеть читнестэ примазельгак -нь Сёрмадеень союзонь членкс.
## Шкинеманзо
* **«Литова»** драманть ульнесь покш сценической эрямозо. Сон путневсь 1939, 1943, 1959 иетнестэ. Драмасонть тевесь моли неень Мордовиянь территория лангсо 1671 - 1673 иетнестэ, невтевить событиятне, конат сюлмавозь Степан Разинэнь лементь марто. 
* **«Межавтомо»**  моронь ды поэмань васенце пурнавксозо лиссь Московсо 1932 иестэ. 
* **«Стака киява»** омбоце повтической сборникезэ ульнесь нолдазь Саранскойсэ 1933 иестэ. 
* Од шкань произведениятнень эйстэ сехте вадрякс ловови **«Валске Сура лангсо»** поэмась, лиссь Московсо 1934 иестэ. 

## Сёрм.:
* Писатели Мордовии 2001

## Фотокувт

House writer Kirillov PS DSC08813.jpg| Кудось, косо эрясь Кириллов П.С. сёрмадыцясь: Красноармейская, 14, курось / улица Первомайская, Саранск. Неень шкане венилев якамо тарка.
ID Kirillov PS.jpg|Кириллов Петр Семёновичень оенной конёвонзо
First musical drama in Erzya language "Litova".jpg|Васенце эрзянь музыкальной драмась - "Литова"
Musée d'Orsay

right|thumb|300px
Orsay (Musée d'Orsay) — музей кона ашти Париж ошсо. Ульнесь панжозь 1986 иестэ, весемикс покшолмазо 57 400 m², 2007 иестэ те музеенть ваннызь 3 200 000 ломанть


## External links

* www.musee-orsay.fr
Рестазь алт

**Рестазь ал** те ярсамопель.

Маряви, рестазь алтнэде мезеяк седе аволь стака араськак. Кода теемс? Саеде пачалго, калинк тол лангсо, нолдадо эйзэнзэ ой (скалонь али касовксонь) ды чулгодо зяро эрявить алт. Ярсавксось анок сестэ зярдо ал ашотне теевить аволь пачк неицякс. Чурька марто рестазь алтнэ теевить секе лувсонть, ансяк керсезь чурькатне аламодо реставить алтнэнь чулгомадост икеле.
 
Вариантнэде пек ламо. Ансяк явови вана истямо - пидень рестань алт: пидень алтнэ керсемаст кубиккес, ды каямаст пси ламо солазь ой марто пачалгс, рестамас колмошка минутат. Тарелкасо почодомаcт сатышкасто пиже керсезь чурькасо.
Ожоковонь 15 чи

**Ожоковонь 15 чи** — 288-це чи иенть (289-це високосной иетнесте) григорианонь ковкерьксенть. Иенть прядоманьте кадови 77 чить.

## Покшчить
*Вн. истяжо: [[:Категория:Покшчить ожоковонь 15 чи]]*

## Мезе ульнесь
*Вн. истяжо: [[:Категория:Мезе ульнесь ожоковонь 15 чи]]*

## Чачсть
* 1844-це иестэ Фридрих Ницше — немецень арсиця, классикань философ, композитор, морыця, эсь философонь тонавтнема теиця.
* 1912-це иестэ Елизавета Медведева  — хирург, тонавтыця. Медицинань наукань доктор (1965-це ие), профессор (1968-це ие).
* 1952-це иестэ Зиля Валеева —  Татарстан Республикань масторкидинь тевветий ды РФ-нь культурань ветий, философиянь наукань кандидат (2010). 
* 1993-це иестэ Диего Вайар — боливийянь пильгеоскасоналксий,  «Стронгест» клубонть ды  Боливиянь пурнавксонь пельсидиця.
*Вн. истяжо: [[:Категория:Чачозь ожоковонь 15 чи]]*

## Кулость
*Вн. истяжо: [[:Категория:Кулозь ожоковонь 15 чи]]*
Валдо киве

**Валдо киве** (Sn) — те химиянь элемент, металл. Атомонь номерэзэ — 50.
Вирь Тавла (Кочкурбуе)

**Вирь Тавла**, лиякс: **Вирь ало Тавла** () — те эрзянь веле Мордовия Республикань Кочкурбуесэ.

Ашти Тавла лей лангсо, 7 вайгельпень тарка буень куншкасто. Ули Культурань Кудо, школа, ды Вирь Тавлань пакшань артшкола, важоди агрофирма «Тавла». Вирь Тавла велесь ульнесь стявтозь-путозь «Сюлгамо» туристэнь якамо кис.

## Содавикс ломанть те велестэнть
 
Вирь Тавласо чачсть эрзянь артыцят ды чувтосто керсицят:
* Бочкинэнь Пётр 
*  Гаушевень Александр
* Киушкинэнь В.
* Рябовонь Николай
*  Рябовонь Пётр 
* Чиндяскин Г. 
Тонавтыцяст, Мастинэнь Николай, кона чачсь Од Пурнясо ды умок уш эри сонсь Вирь Тавласо.

ды лият:
* Бурнайкин Иван Степанович— краевед, РМ-нь заслуженной шкинемань важодиця (1996), РМ-нь прявтонть казязь лауреат (2005)
* Василий Водясов — валморозей, куляньсёрмадей.
* Кудашкин Иван Степанович — гвардиянь лейтенант, ливтниця, маштозь Ине ойнасонть
* Киушкин Владимир Сергеевич  (1915-2000) — морыця

## Содавикс таркат

* Таштамковонь 6 чистэ 2006 иестэ ульнезь панжозь Йовлань Олонь лемсэ Этно-кудо.

## Ванмот
* 36pxNTM 13ru // Вся Мордовия: Кочкуровский район
Ведь тол

**Ведь тол** *наксадыця* ведьстэ лисиця кошт — те химиянь сюлмавкс, кона ашти седьстэ ды ведь чачтыйстэ. Палы сэнела толсо. Ведь толсо уштыть кудот, школат ды лия аштема таркат. Лиякс мерить тензэ *метан*.

## Лисьмапрят
Коряй Кужо (Ратор буе)

**Коряй Кужо** () — те эрзянь веле Ратор буесэ Ветькень Масторсо.

## Веленть лемденть
Легендась ульнесь сёрмадозь А.Е. Дерюшкинэнь 82-це иесэ Аловелень эрицянть валонзо коряс. Эйсэнзэ ёвтневи седе, што веленть теизе колмо лелят-ялакстэнь ютксто вейкесь, конатнень лемест Ало, Кабай ды Коряй. Икеле сынь эрясть «Пичевеле велесэ, ды кодат-бути тувталтнень коряс эрявсь тенст туемс эсь велестэ, муемс од тарка. Вейкесь эйстэст – Ало – озась эрямо Сарлейде аволь васоло ды теизе Покш Алова (Алово, Отяжелень район) веленть, лиясь – Кобай – тусь седев васов ды теизе Кобале (Кабаево, Дубёнкань район) веленть, колмоце ялаксось – Коряй – печтясь Сур леенть трокс ды ульнесь Коряй-Кужо (Алтышево, Чувашия) велень теицякс»

## Содавикс ломанть те велестэнть

## Сёрм.:
Грамматика

**Грамматика** мерить истямо тонадо, кона ёвтни кода тееви кортамось, лиякс меремс, кода теевить сынст валтнэ ды кода башка валтнэ сюлмавить кортамосонть.

Грамматикась явови кавто пельксэв: 1) вейке пельксэнть эйстэ мерить морфология. Сон ёвтни, кода теевить башка-башка валтнэ ды кода сынь полавтневить кортамсто. 2) Омбоце пельксэнть эйстэ мерить синтаксис. Те пельксэсь ёвтни, кода башка-башка валтнэ ды вал велетне (валрисьметне) сюлмавить вейкест-вейкест марто ды кода сынст эйстэ тееви кортамось.

Неть кавто пелькстнэнь тонавтнемадо икеле яла савкшны кортамс истямо тонадо, кода ёвтни вайгелькстнэде. Те тонанть лемезэ фонетика.

Кодамо тешкссэ сёрмадовить валтнэ ды кода башка-башка валтнэ веензавить сёрмадомсто, теде корты орфография сёрмадомань лув, лиякс меремс правилань коряс сёрмадома тона.

Козонь ды кодат лоткавтыця тешкст аравтомс сёрмадомсто, невти пунктуация. Лоткамо тешкстнэ истят: бот ".", ботпуло ",", кевкстема тешкс "?", сергедема тешкс "!" ды лият.

Сёрмадомань лувонь (орфографиянь) ды пунктуациянь тонавтнемась лезды вадрясто ловномантень ды сёрмадомантень, шождалгавты сёрмадозенть чарькодеманзо.

## Лисьмапрят
* Рябов, Анатолий 1935: Эрзянь морфологиянь грамматика. Стенгазет, Саран ош.
Фонетика

**Фонетика** мерить истямо тонадо, кона ёвтни кода ёвтни валтнэде — вайгелькстнэде. 

Валтнэ теевить вейке эли ламо вайгельксстэ. *Мон сёрмадан сёрма* валрисьмесэнть васенце валсонть (мон) колмо вайгелькст, омбоцесэнть (сёрмадан) кавксо вайгелькст, колмоцесэнть (сёрма) вете. Эрьва валонть ули эсензэ чарькодемазо.

Валгельксэнть эли вейтьс сюлмазь вайгелькстнэнень, конатнень ули кодамояк чарькодемаст, мерить вал.

Вайгелькстнэнь ёвтамсто минь тевилявтнэстэ тулкадтяно кошт. Коштось тевилявтнэстэ моли киргапарьга ды курго потмова. Кирьгапарьсэ улить вайгельсант. Соракадындеряйть коштонь ётамсто вайгель сантнэ, маряви вайгель. А соракадындеряйть вайгельсантнэ, а ули вайгельгак. Вайгель марто эли вайгельтеме коштось яла юты лексема киргапарьстэ курго потмова эли судонь пачк. Кургосонть коштось юты истя эли лиякс аравтозь келенть велькска: лиясто келесь токавтозь версе пейтненень, лиясто кель куншкась эли кель песь токавтозь курго менельс. Кургосто лисемстэ коштось юты истя эли лиякс аравтозь турватнень юткова. Турватне лиясто венстявить икелев, лиясто тетькевить кавтов, лиясто сювордавить. Тень кувалт теевить эрьва кодат вайгелькст.

## Лисьмапрят:
* Рябов, Анатолий 1935: Эрзянь морфологиянь грамматика. Стенгазет, Саран ош.
Кочкур веле (Кочкурбуе)

**Кочкур веле** () — те эрзянь веле Мордовия Республикань Кочкурбуесэ.

Ашти Пырма лей (Карнай) лангсо, 25 вп Саранскойстэ ды 12 вп  Воеводской чугункань станциястонть.

Кода лецтяви () (1869 ие) Кочкур веле  () - 251 кудот марто (1 170 лом.) Саранонь уездсэ. 
## Веленть лемденть
Лемесь-антропоним:  эрзянь *Кочкур* лементь эйстэ, конань смустезэ *коське ур*  ().

## Содавикс ломанть те велестэнть
Кочкур велесэ чачсть:
* Г. П. Агейкин — эрзянь сёрмадей ды валморозей
* Н.А. Агафонова— тонадейть
*  Николай Дедаев — генерал-майор
* К.Е. Готина  — тонавтыця
* А.Ф. Занькин — () 
* Ольга Кочеваткина— эрзянь келеньсодый, тонавтыця.
* Б.Е. Родин— тонадейть
* В.М. Сурков, В. И. Чиндяскин — тонадейть 
* Кирилл Шубников —  () 

## Веленть эрямозо
Лём нармунь

*merge [[Цибирькай]]

*'Лёмнармунь''' () — те истямо идем нармунь. Паряк нармунень лемзэ появась лёмзёронь лемстэ.

Рузонь лемезэ те нармуненть — чибис.
Сон эри Египетэнь Масторсо ды лият лембе мастортнесэ.

Кизна сон сы Эрзянь Масторс ярсы ды сими.
Аристэ, Пауль Александрович

**Аристэ Пауль Александрович** (  1905 иень даволковонь 3 чи Раабиза мызаса - 1990 иень даволковонь 2 чи Тарту ош) — суоми-угрань ине кельсодый, филилогиянь коряс доктор, профессор, Эстэ, Суоминь мастортнень академик. 

## Эстэдензе
Чачсь 1905 иень даволковонь 3 чистэ Эстониясо Тартумаа ёно Ряабиccа мызаса. Тетянзо-аванзо — важодицяльть. 1930-це прядызе Тартунь университетэнть. Мейле 1946-це иестэ университетсэнть тейсь Финно-угрань куншкакуро, косо важодсь пингензэ перть. Мелензэ коряс XX-це пингень 50-це иетнестэ те Куншкакурось кармась анокстамо суоми-угрань кельсодыйть. Кедьсэнзэ тонавтнесь мокшонь ды эрзянь 4 докторт, 40 кандидатт.

1968-це иестэ Пауль Александрович якась Мордовияв, ульнесь Ицял буень эрзянь велетнесэ. Важодеманзо кисэ казезь эрьва кодамо масторонь казнесэ.

Кулось 1990 иень даволковонь 2 чистэ Тартусо.
## Библиографиязо
* Ariste, Paul (1939). A quantitative language. *Proceedings of the 3rd International Congress of Phonetic Sciences*. Ghent. P. 276-280.
* Ariste, Paul (1953). *Eesti keele foneetika* [Phonetics of Estonian]. Tallinn: Eesti Riiklik Kirjastus.
* Ariste, Paul (1960). *Vadjalaste laule*. Tallinn.
* Ariste, Paul (1968). *A Grammar of the Votic Language*. Bloomington: Indiana University. ISBN 9780877500247
* Ariste, Paul (1981). *Keelekontaktid: Eesti keele kontakte teiste keeltega* [Language contacts: Contacts of Estonian with other languages]. Tallinn: Valgus.
* Viitso, Tiit-Rein (2005). Paul Ariste 100. *Linguistica Uralica* No 1/2005, 1-3.
* Viitso, Tiit-Rein (2005). Some Comments about Paul Ariste's Doctoral Dissertation on Phonetics of Hiiumaa Estonian Dialects. *Linguistica Uralica* No 1/2005, 4-19.
Пакся Тавла

**Пакся Тавла** () мерить эрзянь веледе, кона ашти Мордовия Республикань Октябрской буесэ.

## Веленть лемденть

## Веленть эрямозо

## Содавикс ломанть те велестэнть
Пакся Тавла велесэ чачсть:
* Любовь Водясова— эрзянь келеньсодый, тонавтыця.

## Эрицятне
Ванкувер 2010

**Ванкувер 2010** (2010 Winter Olympics,Jeux olympiques d'hiver de 2010) — те Телень Олимпиада, кона ютась Ванкуверсэ, Канадасо.
Теште

thumb|right|300px|Pleiades (Tešteň cluster)|Pleiades
**Теште** (lat. *stella* ды *astrum*, сyril. *теште*) — газонь шар, кона канды валдо менельсэнть, ды кона кирдеви эсьгравитациянь ды потмо вийтнесэ. 

Тештенть потсо ней ( эли колияк) ютыть термотовонь синтезэнь реакция.
Панишень Аня

**Панишень Аня** — эрзянь морыця. Неень шкань сехте содавикс тейтерень вайгель, кона моры эрзянь кельсэ.

Чачсь-кайсь Мордовиясо, Покш Килейбуесэ, Алу Парынз велесэ (рузкс Чёрная Промза). Школадо мейле тонавтнесь Мордовской прявт университетсэнть, раськень культурань факультетсэнть. Вейксэ иеть морась «Келу» морамо кужосонть. 2007 иестэ нолдась «Эряк тиринь мастор» морамо плаштя (CD). Вечки кодамо крючоксо, артомо коцт лангсо, салмукссо пурнамо эргть.

2008 иестэ саезь эри Московсо, Анж Ёлганя марто тейсть-пурнасть «Ойме» проект.

## «Эряк тиринь мастор» морамо плаштя
эйсензэ истят морот:
* Эряк тиринь мастор
* Ало веле
* Авай
* Тон ванат
* Исяк ансяк
* Уледе шумбрат
* Кизэнь пиземе
* Кизэсь ютась
* Сёксь
* Телесь сась
* Панжиков
* Киштеде мартом
* Вень моро
* Саран ош
* Караоке «Эряк тиринь мастор»
Радаевень, Василий Иванович

**Радаевень Василий Иванович** (псевдонимезэ: **Радин-Аловский**) — эрзянь сёрмадей. 

Чачсь 1901 иень эйзюрковонь 11 чистэ Пензань губерниянь Городищенской уездэнь Алова велесэ (ней Пензань ёнксонь Никольской буень) сокицянь-видицянь покш семиясо. Кавксо иесэ уш кармась тетянстэнь кудоютконь ды паксянь тевтнень топавтомсто лездамо. Теке шкастонть парсте прядызе эсь велень школанть. Мейле саизь Якстере Армияв, косто велявтсь ансяк 1925 иесте. Тюрсь ашотнень ды Антоновонь банданть каршо. Секе иестэнть тусь совпартшколав, конань прядомадо мейле кучизь важодеме Мордовиянь Кочкурбуев. Васня ульнесь кочказь вейсхозонь прявтокс, мейле — «Якстере колхоз»  () буень кулялопанть редакторокс. Сесте ушодкскак сёрмадомо. 

1932-1942 иетнестэ важоди «Эрзянь коммуна» (), «Красная Мордовия» кулялопатнесэ, ды Мордовиянь Сёрмадеень пурнавксонть Ветикуросо.

Саезь 1942 иестэ - турем киксэ (фронтсо). Содавиксэв валморозеенть Артур Моро марто ойнань шкасто нолдась 20-сь леднема бригадань НКВД «Вперед за Родину» кулялопаньть. Седе тов, пенсияв туема шканть видс (1962 ие) важодсь «Эрзянь коммуна» (), «Советская Мордовия» кулялопатнесэ, Мордовиянь пачтамо ды теленевтемань Прявткомитетсэ (). 

## Шкинемазо
Сермадома лувсонть ушодовсь 1930 иестэ. Васенце пурнавксось «Од пингень вий» () лись 1933 иестэ. Эйсензэ совась валморот ды поэмат. Сёрмадовкстнэсэ маряви сёрмадыцянть гайтев вайгелезэ одкстомтнеде, конат састь веленть эрямонтень. Седе содавиксэкс В. Радаев теевсь кода прозаньсёрмадей. Васенце истямо пурнавксось «Омбоце эскелькс» лем ало (), кона лись 1947 иестэ, сон ёрокчистэ, кемевикстэ невти важодиця ломантнень, вейсхозонь веленть эрямонть. Омбоце пурнавксось – «Велень ёвтнемат» () неинзеть валдонть 1958 иестэ. 

Революциянть седе икелень эрямонзо, сонзэ тюремазо эрьва ёндо Василий Иванович Радаев невти «Кайга» пусмосонть (1961 ие). Пек содавикс сёрмадовксозо  «Сиведезь жених» (, 1957 ие). Сон нолдазель «Огонек» ковкставксо, ютавтозь чехень кельс ды нолдазь Прагасо «Кветы» ковкставксо. Саранонь теленевтнемань студиясь 1978 иестэ невтсь те сёрмадовксонть ланга спектакля.

Ламо сёрмадсь эйкакшонь туртов: «Колмо ялгат» ёвтнемась (повесть) (), пурнавкс пусмотне «Наташа ды сонзэ оянзо» (), «Заботиця эйкакшт» (), «Част» (), «Раужо озяз» () ды лият. 
Весемезэ сёрмадеесь нолдась 15 конёв пусмот.

Ламо лезэ путсь ютавтомантень, рузонь кельс сон ютавсь сёрмадовкст Ф. Беззубовань, А. Лукьяновонь, П. Кономанинэнь, Н. Киржайкинань, А. Жулюпкинань, Н. Филипповонь ды лиянь.
 
СССР-нь Сёрмадеень пурнавксонь член 1938 иестэнть. Казязь «За отвагу», «За победу над Германией в Великой Отечественной войне 1941-1945 гг.» медальтнесэ.

Кулось 1989 иестэ умарьковонь 23 чистэ  Саран ошсо, козонь калмазьгак.

## Ледстнемга
* 2011 иестэ Мордовиянь краеведениянь музейсэ В.И. Радаевень 105 иеть юбилеентень алтазель «С лейкой и блокнотом…» невтевксэсь, эйсэнзэ ульнесть невтезь сонзэ фотокувонзо, ули-паронзо, документэнзэ, казнензэ ды лия мезензэ.

## Лисьм.:
Фольклор

**Фольклор** — раськень шкинемазо, сеетьстэ валсо ёвтазь; те вейсэнь художествнной теевкс, кона невти раськень эрямонзо, мелензэ; теезь раськесенть ды конат эрить валморонь теевкснесэ (морот, ёвкст, морокерькс), раськень седямо (морот, инструменсэ налксемат ды пьесат), театра (драмат, сатирань пьесат, някань театра), киштема, архитектура, артома ды кедьсэ теезь искусства.
Койть ды кирдат

**Койть ды кирдат**— те кезэрень вановт ды теема тевть, конат максовить тетянь эйстэ цёране, авань эйстэ тейтерьне. Койтьне ды кирдатьне вейсендявксо аштить норма лацо, истя ды ансяк истя эряви эрямс касыцятьнене.

## Ловнодо
* Эрзянь фольклордо
«Э, каштомава, авине» (моро)

**«Э, каштомава, авине» (моро)** — те Торамань морось.

Валтнэ(*):
Э, каштомава-авине… э э каштомава-андыця
А иля тандат лаштедем, иля да тандат вайгельдем
Минек покш-покш тиринек, ээ савтык минек превенек
Макст миненек кедень вий, и… макст миненек валдо  сельмть
Саик лувонь прянок, ээ ванстык лувонь пряканок
Ох паро мельнес арсинек, ээ  паро тевнесь кундынек
Э... Гарай церась пек паро..о Гарай алясь пек мазы
Видев килей рунгозо, о... мазы умарь чамазо

О... валдо валске сельмензе… ээ... туи янга-вирьнева
А-а-а-пак яксев ки ланга... ааа... макска тензе кедев вий,
Э... макска тензе валдо превть…  Э.. аютавинть-ютасы, э аизнявинть–изнясы
И...каштомава-авине,  ды каштомавам-тирине
Э паро тевнес путанок, ох вадря тевнесь путанок
Ох парсте кирдик каштом сим… парсте пидик лувонькшинть
Э макстанок   теть виезь пря, амакстанок теть ливезь ведь. 

(*) — невтезь истя, кода морави. ауль литературань кельсэ.
Кадышень, Надежда Никитична

**Кадышень Надежда** (, 1959 аштемковонь 1 чи Горки) — содавикс эрзянь тейтерь-авась, Россиянь раськень артисткась, эстрадонь фолк-роконь морыця, «Сырьнень суркс» морамо кужонть васенце морыцязо.

## Эрямопигезэ
Надежда Никитична чачсь 1959 иень аштемковонь 1 чистэ Татаронь ёнксонь Лениногорскоень буень Горки велесэнть. Ансяк сонзэ эйкакш пингезэ кеместэ сюлмавсь теке ёнксонь Ташто Макалейужо (Ташто Маклауш) веленть марто. Те велесь ашти Самарань, Оренбургонь ёнксснень ды Печкасонь Масторонь вейкест-вейкест эйстэ маласо аштиця таркасонть.

## Морамо ёрокчизэ
Эйкакш пингестэ саезь Надянь ульнесь покштояк покш мелезэ тонавтнемс музыкань (морамо-седямо) тевентень. Текень кувалма сыргась Московов Ипполитов-Иванов лемсэ училищаньтень. Тонавтыцязоль ульнесь — Николай Михайлович Тарасенко, содавиксэкс тонавтыцякс. Тейтересь прясто- пильгс совась тонавтнемань тевентень. Кинь ёновгак а молиця вайгелезэ, музыкас пек чарькодемазо, куватьс важодемань лувозо шкань ютазь кармасть явомо сонзэ лиятнень эйстэ. Зярдо Кадышева тонавтнесь колмоце курссо, тердизь важодеме «Москонцерт» вейсэндявксонь «Россияночка» квартетэнтень. Морыцятьнень репертуарсонть ульнесть пек ламо раськень морот. Самай сестэ кунсолыцятьне редизь кинь ёновгак а молиця морыцянть Надежда Кадышевань. Весе неть моротне, кода кортыть, «нолдазельть морыцянть оймензэ пачк». Надянень ульнесь мезе евтамс кунсолыцянтень.

Вейсэрямотаркасо (общежитие) эрямсто тейтересь теевсь содавиксэкс Гнессинтнэнь лемсэ институтонь студентэнть Александр Костюконь марто. Од ломантне кармасть вастневтеме, кирвайсь вечкеме ды 1983 иестэнть урьвакстсть. Теке жо шкастонть Кадышева поладызе тонавтнеманзо Гнессинтнэнь лемсэ институтсонть профессоронть Нина Константиновна Мешконь сольной морамонь классонть. Зярыя шкань ютазь пурназель масторонь келес содавикс «Сырнень суркс» морамо кужось, косо Кадышева педе-пев панжизе алкуксонь морамонь ёрокчинзэ.

Течинь чине Россиясо арась истямо ломань, конась бу аволизе сода Надежда Кадышевань лемензэ. Сонзэ моронзо гайгить эрьва кодамо кецямонь покшчисэ, кафесэ, ярсамо таркасо, телевизорсто, радиосо ды лия эрьва кодамо таркатнесэ. Миненек, эрзянь ломантненень, те покштояк покш мельспаро ды каштанчи. Эдь Надежда лиссь эрзянь раськенть пельде. Сави меремс, тиринь келензэ Надежда Никитична эзизе стувто течинь чис. Сон аволь ансяк вадрясто корты эрзянь кельсэ, натой морыяк. Кадышева ламоксть сакшнось Мордовияв, косо сонзэ свал вастасть пек лембестэ ды паро мельсэ. Кемтяно, маласо шкастонть тиринь артисткась таго сы Мордовияв ды кази тесэнь эрицятненень вадрядояк вадря, седейшкавань, мельстуиця морот.
«Ратор» (журнал)

**«Ратор»** — эрзянь од ломанень журнал. 

Нолдави 2006-це иестэ саезь.
«Эрзянь масторонть...» (валморо)

**«Эрзянь масторонть...»** — те Таганов Дмитриень валморозо.

Эрзянь масторонть 
картасто вешнезь, 
сизить сельметь – 
прят майсевтьсак стяко. 
Самолётсо а пачкодят 
Тозонь, 
Кона ёнксонтень 
Илязат яка.

Монгак вешнинь… 
Ды ламова ютынь. 
Неинь мазыйстэ 
Цитниця штелькст: 
Аштить сравтозь 
Масторлангонь келес, 
Прок кудовтомо 
Кудыкелькст.

Ансяк ули те масторось, 
Ули. 
Наяв содаса, те аволь он – 
Неень тарказо аволь конёвсо. 
Эрзянь масторось 
Седейсэм монь.
Томбамонь ёнкс

**Томбамонь ёнкс** () — ашти Россия Масторонь куншкань ёнкссо.
## Эрицят

## Томбамонь ёнксонь буетне
# Бондаринь буе — ()
# Гавриловкань буе — ()
# Жердевкань буе — ()
# Знаменкань буе — ()
# Инжавинонь буе — ()
# Кирсановонь буе — ()
# Мичуринскоень буе — ()
# Мордовонь буе — ()
# Моршанскоень буе — ()
# Мучкапскоень буе — ()
# Никифоровкань буе — ()
# Первомайскоень буе — ()
# Петровскоень буе — ()
# Пичаевонь буе — ()
# Рассказовонь буе — ()
# Ржаксань буе — ()
# Сампуронь буе — ()
# Сосновкань буе — ()
# Староюрьевонь буе — ()
# Томбамонь буе — ()
# Токарёвкань буе — ()
# Уваровонь буе — ()
# Умётонь буе — ()

## Лисьмапрят
«Те виресь – тетянь кудряв прясь...» (валморо)

**«Те виресь – тетянь кудряв прясь...»** — те Таганов Дмитриень валморозо.

Те виресь – тетянь кудряв прясь. 
Секс седе вечкевикс арась. 
Ды модань элесь – лембе кедть, 
Сынь эйсэм нурсесть пелеветь. 
Ды авардиця стака пельтне 
Прок авань чарькодиця сельмтне. 
…Монь вана истямо мастором, 
кода а кирдемс сонзэ коронть…
«Сэднинзе телесь весе китнень...» (валморо)

**«Сэднинзе телесь весе китнень...»** — те Таганов Дмитриень валморозо.

Сэднинзе телесь весе китнень, 
Ды ковонть пштилгавтизе сельменть. 
Мон тонь вастомсто седей витнинь - 
Тон валдонть ало пелить эльнемс.

Тон кеме кияванть, прок ведьга, 
Монь ёнов ютамодо пелить. 
Секс чавот кадовсть суртнэ кедьгат. 
Монь лия лембес пильгтне виить.

Ней тон ды мон уцяскав ломанть. 
Парсте молить башкава читне. 
Мекс эна тошначиде стоман, 
Ней, зярдо одов сэдявсть китне?…
«Тон верьгизат, мон верьгизан...» (валморо)

**«Тон верьгизат, мон верьгизан...»** — те Таганов Дмитриень валморозо.

Тон верьгизат, мон верьгизан. 
Пейтне пштить, сельметне кежейть. 
Тон а сокат, мон а изан. 
Сэтьминетне – эрямс нежеть.

Тон а путат, мон а вачкан. 
Кеденек  - аноконть саемс. 
Визьксэнь-авардемень пачка, 
Ютатано. 
Виевть, наянт.

Ванды ули  тенек каявкс, 
Тыц пештясынек пекенек. 
Ансяк сталмодонть а ваямс. 
Живстэ пизэс савомс тенек…
«Тонь марто чим, тонь вакссо вем..» (валморо)

**«Тонь марто чим, тонь вакссо вем..»** — те Таганов Дмитриень валморозо.

Тонь марто чим, тонь вакссо вем. 
Аволь васенце ие чудить. 
Тон казить валдонь кавто лемть, 
Вант, кода тантейстэ сынь удыть. 
Манчемань алтамон арасть, 
Тонсь несак, мезень тевс маштовить. 
Ве ёндонь ирнэматне срадсть - 
Нолдтницяст эсь ёмавксост ловить. 
Минь мартот вейке тарад лангс 
Кельгстинек весе парочинек. 
Ней ойме оймес лекшкадынек.
Чинков, Воркадин

**Чинков, Воркадин** (? — кулось 1612 мейле) — эрзянь ушмонь прявт ды ине ломань XVIII-це пингестэнть. Чачсь Тепелёва велесэ, Сыре Березополень станонь Алоошонь буесэ.

"Осенью 1606 — начале 1607 избранные повстанцами Москов, Воркадин и дворянин И. Б. Доможиров руководили в течение нескольких месяцев осадой Нижнего Новгорода." 

*Большая Советская Энциклопедия Большая Советская Энциклопедия
«Кодамо моро минь моратано» (моро)

**«Кодамо моро минь моратано» (моро)** — те Торамань морось.

Валтнэ(*):
 	

Кодамо моро минь моратано?	
 	
Да кодамо, кодамо моро уставатано?
 	

Кизэ чинь моро минь моратано,	
 	
Маней шкань моро уставатано.
 	

Кизэ чинь морось: вай,луга,луга,	
 	
Маней шкань морось: вай, луга, луга.
 	

Луганть кункшкава сравтовсь ки,	
 	
Луганть куншкава тапазь виде ки
 	

Кияванть молить колмо покшт ушмот,	
 	
Те кияванть молить колмо покшт ушмот.
 	

Весе ушмантнэ сынь киштить, морыть	
 	
Весе ушмантнэ, сынь пейдить, ракить.
 

(*) — невтезь истя, кода морави. ауль литературань кельсэ.
Иньупикень кель

thumb|260px|<font color="green">Англань ''Welcome to Barrow''<br />Иньупикень ''Paġlagivsigiñ Utqiaġvigmun''</font>

**Иньупикень кельсь** — те келесь иньупикэтьнень, те эскимосонь кель.

### Иньупикень алфавитэсь
Хорватонь кель

**Xорватонь кель** (хорв. *hrvatski jezik*) — славянонь кель.

thumb|right|250px|<center>Xорватонь кель 1000-1100. 
thumb|200px|<center>Xорватонь кель 1380-1400.
thumb|right|350px
## Xорватонь алфавитэсь


Image:Latin alphabet Aa.svg|(**a**)
Image:Latin alphabet Bb.svg|(**be**)
Image:Latin alphabet Cc.svg|(**ce**)
Image:Latin alphabet Čč.png|(**če**)
Image:Latin alphabet Ćć.svg|(**će**)
Image:Latin alphabet Dd.svg|(**de**)
Image:Latin alphabet Dždž.png|(**dže**)
Image:Latin alphabet Đđ.svg|(**đe**)
Image:Latin alphabet Ee.svg|(**e**)
Image:Latin alphabet Ff.svg|(**ef**)
Image:Latin alphabet Gg.svg|(**ge**)
Image:Latin alphabet Hh.svg|(**ha**)
Image:Latin alphabet Ii.svg|(**i**)
Image:Latin alphabet Jj.svg|(**je**)
Image:Latin alphabet Kk.svg|(**ka**)
Image:Latin alphabet Ll.svg|(**el**)
Image:Latin alphabet Ljlj.png|(**elj**)
Image:Latin alphabet Mm.svg|(**em**)
Image:Latin alphabet Nn.svg|(**en**)
Image:Latin alphabet Njnj.png|(**enj**)
Image:Latin alphabet Oo.svg|(**o**)
Image:Latin alphabet Pp.svg|(**pe**)
Image:Latin alphabet Rr.svg|(**er**)
Image:Latin alphabet Ss.svg|(**es**)
Image:Latin alphabet Šš.png|(**eš**)
Image:Latin alphabet Tt.svg|(**te**)
Image:Latin alphabet Uu.svg|(**u**)
Image:Latin alphabet Vv.svg|(**ve**)
Image:Latin alphabet Zz.svg|(**ze**)
Image:Latin alphabet Žž.png|(**že**)
Касыкст

кенжешка|Касыкст
**Касыкст** (, эли *Vegetabilia*) — биологиянь инязормастор, ламоклеткань организма вейке юронь пурнавкстнень эйстэ, истят кода нупоньть, вирявань сурсеметь, уроньпулот ды цецянсетнень раськесь. Кой-коли касыкстненень явовтыть ведьбарсейтненьгак. Касыкстне ламосто невтезь истямо эрий хормасо кода — чувтт, куракшт, тикшеть ды лият.

Касовкстнень мельга ванныть ды тонавты ботаника тонась.

## Содамоёвкст
Таган

**Таган** — те ярсамопель.

## Кода тееви
Се Таганонть конанть мон содаса тейнесть истя: саить паро сывель, керсесызь сантнэнь-куятнень ды кадыть ансяк эсензэ сывеленть, палон-пал керсемадонзо мейле аламодо рестасызь пачалгсо эли котёлсо касовксонь ойсэ эли лия куясо. 

Теде мейле аламос рестыть сонзэ керсезь чурька марто, мейле аламодо эряви почодомс раужо перець, салтомс. Зярдо сывеленть калгодозо сиви (карми поревиксэкс сывелесь) эйзэнзэ  каить ведь, седе паро бути те ули сывелень пидиведь (бульон). Тол лангсо кирдема весементь лаказевемас, теде мейле весементь ланга эрявить каямс (бути те килошка сывель) ветешка чулгозь, аламнешка сал марто човокс човазь-тапазь верек алт. 

Алонь човось састыне каяма сывелень пидевксэнть ланга весе кедьгесь састыне путома газонь каштомос (духовкас) эли уштозь каштомос зярыя шкас - зярс алтнэ а теевить аламодо седе пидезекс, зярс лангост а тееви седе мазыйкс. Ярсадо паро мельсэ - пиледе а усковтадо те ярсамопельденть.

## Лисьм.:
Ярославонь ёнкс

**Ярославонь ёнкс** () — ашти Россиянь Масторсо. Ёнксонть куншка ош — Ярославль ошось.

## Эрицят

## Лисьмапрят
Ярославль ош

**Ярославль ош** — те Россия Масторонть ошось, Ярославонь ёнксонть прявтошось. Ошонть таркасо икеле аштесь покш мерянь ош.

## Эрицят

## Ошт-ялгат

## Невтевкст
* Историческая информация о городе Ярославль
Эрзямассонь Олена

**Эрзямассонь Олена** (()(? — Эрзямас — 1670 ие) — эрзянь ава-ушмодей, монахиня.
Умарь ош

**Умарь ош** (мерянь — Унорож, ) — те Россия Масторонть ошось Костромань ёнкссо. Галичской буень прявтошось. Эрицятнеде 16,5 тёж. (2005 ие).

## Эрицят

## Литературась
* *Новиков А.В., Баранов В.С., Новикова О.В.* Археологические исследования городов Костромского края. Вып. 1. Галич-2009, Кострома-2011. — Кострома: ООО "Костромская археологическая экспедиция", 2014.
* 
* *Авдеев А. Г.*&nbsp; Отчёт об археологической экспедиции в Галиче Мерском в 1994 и 1995 годах.
* *Раппопорт П. А.*&nbsp; Оборонительные сооружения Галича Мерьского // *Краткие сообщения Института истории материальной культуры*. Вып. 77. — : Изд-во АН СССР, 1959.
* .
* 
* 

## Невтевкст
* Веб-сайт Администрации города Галича 
* Неофициальный сайт города Галича
* Галич Костромской
* *Авдеев А. Г.*&nbsp; Выпись из дозорной книги Галича 1620 г. // *Альманах «Костромская земля»*, № 4. 1998.
* *Белов Л., Касторский В., Соколов Н.*&nbsp; Галич. К 800-летию города Галича
* *Белоруков Д. Ф.*&nbsp; Город Галич // Деревни, села и города Костромского края: материалы для истории. — 2000, ISBN 5-89362-016-X.
* История города Галича
* fotki.galich44.ru — фотогалерея города Галича
Кадоркин, Александр Сергеевич

**Александр Сергеевич Кадоркин** (1938 аштемковонь 26 чистэ Отяжбуень Козловка велесэ — 1993 ожоковонь 5 чи) — эрзянь кельсэ содавикс сёрмадей, валморонь ладсий.

Чачсь сон 1938 иестэ, аштемковонь 26 чистэ  Отяжбуень Козловка велесэ. Армиясо служамодо мейле прядсь Н.П.Огарев лемсэ МГУ-нь историко-филологической факультет. Важодсь Чамзинкань ды Ицялонь буетнева школань директорокс ды тонавтыцякс. 1978 иестэ саезь меельце чизэнзэ тонавтсь эйкакшт Тюменской ёнкссонь Сургут буень Куть-Ях эрямо таркасонть (директорокс 1979 иень умарьковонь 28-це чистэ саезь 1985 иень даволковонь 1-це чис).
 
А.С. Кадоркинэнь талантось, ламонь содамонь бажамось келейгавтсь шкинеманзо — сон сёрмадсь валморот, поэмат, ёвтнемат, повестть. Лириказо ойместокиця, образной, метафоричной, шождасто ловновиця. Сон маштсь невтеме сень, мезенть ламот эзть нее, эзть маря. 
## Шкинеманзо
Сонзэ произведениятне совасть хрестоматияс, учебникс. Стихензэ содасызь эйкакшонь пес. Мордкизсэ лиссть стихень,ёвтнемань ды повестень книганзо, конат алтазь вишкинетнень туртов: 
***«Мика»** (1969) 
***«Ки лангсо»** (1971)
***«Эрясь-аштесь овто»** (1973) 
***«Садо миненек праздникс»** (1983)  
***«Латко чиресэ кудыне»** (1975) 
***«Кизна Дубровкасо»** (1979) 
***«Терди чачома мастором»** (1987)  
***«А сёпсынь арсемам ды мелем»** (1993) вейсэнь книгас совавтозь стихензэ ды поэмазо. 
* ПИЧЕТЬ . ТОЛБАНДЯТ : СТИХТЬ / А.С. КАДОРКИН, Н.Ф. МОКШИН. - САРАНСК : МОРДОВ. КН. ИЗД-ВАСЬ, 1996. - 30 С.: ИЛ. - ISBN 5-7595-1133-5 : 700.00 СОСНЫ; КОСТРЫ. - НА МОРДОВ.-ЭРЗЯ ЯЗ. КНИГА-ПЕРЕВЕРТЫШ

Ансяк истя лиссь - ламо  творческой арсеманзо кадовсть апак прядо: 1993 иень ожоковонь 5 чистэ стака сэредемадо мейле лоткась чавомодо седеезэ.
Нуянь Видяз

**Нуянь Видяз** () (Эйзюрковонь 30 чи 1934 ие Тумобуе) — советэнь учёной-агроном, эрзянь сёрмадей, прявтредактор «Эрзянь Мастор» кулялопанть (1994 иень ацамковсто саезь 2016 иень аштемковонь видс).

## Эстедензэ
Чачсь 1934 иень Эйзюрковонь 30 чистэ Мордовия АССР-нь Тумобуень  Орданьбуе эрзянь велесэ. Тумобуень (Дубинкань) куншка школань прядомодо мейле (1952) важоди Од ломаннеь Максим Горькиень лемсэ театрасо сценань важодицякс (Бакусо) ды чачома велесэнзэ - клубонь прявтокс (1953-1954-це иетнестэ). 1959-1959 иетнестэ Пензань велень хозяйствань институтонь агрономия факультетэнь студент.

Кото иеть ульнесь «паксняь азорокс», агрономокс Ордань ды Ковылкань буень келей-покш вейсхозтнесэ. Колоньгеменде ламо иеть эрямозо сюлмавозель Мордовиянь Ораёвонь лемсэ университетэнть марто: аспирант, ассистент, тонавтыця, доцент. Велень хозяйствань наукатьнень кандидат. Нолдась ведьгеменде ламо статьят, книгат, вейке изобретениянь соавтор. Тонавтомань интересэнзэ: модань паролгавтома ды сюронь кастома, сюронь ванстома зыян тикшетнеде ды унжатнеде-сукнэде (насекомойтнеде).

## Сёрмадовксонзо

80-це иетнень эйстэ саезь сёрмалесь «Сятко», «Чилисема», «Сибирские огни» ковставкснессэ. 
Лисcть истят коневпусмонзо (книганзо): 
* «Сиреневая луна» (1989)
* «Велень вайгельть» (1992)
* «Сырнень човалят» (1995)
* «Иень тюст» (2003)
* «Янгамо» (2006)
* «Эрзянь Масторонть седейсэ. Имена их бессмертны» (2007)
* «Где цветет чистодуш?» (2009)
* «Эрязденть арсезь» (2010)  
* «Ванине» (2011)
* «Тесэ ды Тосо» (2013)
* «Финно-угры в русском языке: топонимо-этимологический словарь финно-язычных, угорских и селькупских слов, вошедших в лексику русского языка» (2015)

Эрзянь сёрмадоманть кисэ, ды «Янгамо» конёвпусмонть кисэ ульнесь теезь Литературной казень 2009 иень  Лауреатокс.

## Ванодо
* Нуянь Видяз эрзянь сёрмадыцянть марто кортамо (ванмо)  
* Книгань презентациясто.. (ванмо)  

## Сёрм.:
*«Чилисема», 2013 ие,  №4
Мерят

**Мерят** () — вишка суоми-угрань раське кона эри Костромань, Ярославонь, Ивановонь ды Олодимерэнь ёнкснева Россиясо.
Сурай

**Сурай** — эрзянь цёрань лем.

## Ёвтнема
Кочкурбуень Од Пырма веленть маласо ули тарка, конанень мерить *Сурай латко*. Конань лемезэ саевсь **Сураев** эли **Сурайкин** буелемтнестэ. Кортыть, зярдо-бути сеть таркатнесэ эрясь эрзянь умадей Сурай. Секс латконтеньгак кармасть мереме Сурай латко. Сурай ульнесь пек виев, киненьгак эзь правтневе бороцямсто, киненьгак эзь изняво тюремстэ. Мейсэяк сон, кортыть, эзь цяпадеве, налткак эзть пезна эйзэнзэ. Мекс жо истя? Оймезэ, келя,сонзэ ульнесь пшти уро прясо, урось кекшезель чопода вирьсэ.
Цёрась сон берянь вал зярдояк эзь ёвта. Ламо паро тейсь ломантненень. Майсицятне ламольть, лездамс ульнесь кинень. Чапсь кудот, сюрот видсь, вачо ломантнень андылинзе-симдилинзе. Нарьгицятне толдо прок пельсть эйстэнзэ. Ламо морот морасть те ломанденть.

## Сёрм.
Подлежаещеесь

**Подлежаещеесь** – те валрисьмень прявт пелькс, кона сюлмазь сказуемоенть марто смустень ды грамматикань коряс.
Максы каршо вал ***кие? мезе?*** кевкстематнень лангс. Подлежаещеесь невтеви именительной падежень существительнойсэ, местоимениясо, лиясто – числительнойсэ.
Сказуемоесь

**Сказуемоесь** – те валрисьмень прявт пелькс, кона сюлмазь подлежащеенть марто.
Максы каршо вал ***мезе теи предметэсь? кодамо предметэсь? кие или мезе сон истямось?*** кевкстематнень лангс. Сказуемоесь сехте сеедьстэ невтеви глаголсо, истя жо сон невтеви прилагательнойсэ, существительнойсэ. 

Подлежащеенть ды сказуемоенть алга кикстадо истя: 
* Вечкемась кази домка вий.
Синоним

**Синонимтне** — те вейке секе жо кортамо пельксэнь валт, конат гайгемань коряс аволь вейкеть, ансяк смустень коряс малавикст.

Вейкеде седе ламо валтнэде, конатнесэ вейке секе предметэсь, предметэнь уликсчись, тевтеемась невтевить а ве ёндо, мерить **синонимень кирда (ряд)**. Кирдасонть свал ули кортамосонть пек сеедьстэ вастневиця вал, сон ловови кирдань ушодыцякс, прявтокс. Синонимень валкссонть те валось лемдеви прявтвалокс. 

Невтемга:
**маштомс—чавомс—истожамс—крошамс* валтнэ лововить синонимекс, сынь теить синонимень ряд. Прявтвалось те кирдасонть — *маштомс* валось.

Ули **«Эрзянь келень синонимень валкс»**. Сонзэ теизе Р.Н. Бузакова. Валкссонть синонимтнень толковамост максови рузонь кельсэ.

## Сёрм.
Чесноков, Фёдор Маркелович

**Чесновковонь Фёдор Маркелович** (1896 Пенза ёнкссо  веле — 1938 панжиковонь 23 чи Саран ош) — эрзянь содавикс прозань сёрмадей, драмотург, Сёрмадеень Кужос совиця (1934). 

Чачсь Фёдор Чесноков 1896 панжиковонь 7 чистэ неень Пенза ёнкссо Лопатинской буесэ Пылково (Кшуманця) велесэ сокицянь-видицянь семиясо. Сайсь се шканть кувалт аволь берянь образования, прядсь ушодксонь школа ды Кутиньской кавто иень училища. Училищанть прядомадо мейле аволь куватьс важодсь ушодксонь школасо тонавтыцякс. Васенце мировой войнань иетнестэ ульнесь фронтсо.

Ф.М. Чесноковонь лемензэ марто эрзянь  литературасонть минь сюлматано ёвтнемань ды пьесань жанратнень чачамост.
Гражданской войнань шкастонть тюрсь ашогвардеецтнэнь каршо Чилисемань фронтсо. Зярдо тапазельть интервентнэ, Ф.М. Чесноков  весэ вийсэ кундась эрзянь раськенть культуранзо ды литературанзо касомань тевентень. Сёрмадсь эйкакштненень  ды сёрмадсь а содыця покштненень зярыя букварть ды ловнома кирья пусмот. 
«Сыре учитель» васенце ёвтнеманзо лиссь 1922 иестэ.  

Эрямонь ды шкинемань нурькине шкастонть Фёдор Чесноков сюпалгавтызе эрзянь литературанть  ёвтнемань зярыя пурнавксо: «Велесь явовсь», «Лия киява», «Тетяка левкс»,  «Васень толт». Эсензэ сёрмадовксонзо, авторось невтсь  минек раськенть революциядо икеле стакадояк стака эрямонзо. Полавтовить шкатне. Чесновонь перанзо алдо кармасть лисеме сёрмадовкст, котнат алтазельть эрзянь раськенть рузтнэнь марто вейсэ гражданской войнасо ашогвардеецтнеэнь каршо тюремантень. А седее тов сон невти эрзятьнень од киява молемаст, социализмань строямонть, сынст культураст касоманть. 

Ф.М. Чесноков зярдояк эзинзе стувтне вишка ловныцятненьгак. Сон сынест ялтась зярыя сёрмадовкст, конат нейгак кандыть покш смустев вий.   

Ульнесь чумондозь кода *раськень ят* 58-6, 58-7, 58-8, 58-11 статьятнень коряс (УК РСФСР Военной Коллегиясо Верьсе Судонть СССР), аштесь СССРень Верьце Судонь оенной судямонень алтазентнень конёвсэ. Ульнесь ледезь панжиковонь 23 чистэ 1938 иесте. Реабилитировазь 19-це таштамковонь 1957 иестэ.
Кривошеева, Ефимия Петровна

**Кривошеева, Ефимия Петровна** (тейтерьксэнь фамилиязо **Адамова**) 1867 аштемковонь 1 чи Пензань ёнкссонь Тарасовка велесэ — 1936 аштемковонь 24 чи) — эрзянь кельсэ содавикс сёрмадей, валморонь ладсий.

Чачсь  1867 аштемковонь 1 чи Пензань ёнкссонь Кемешкирской буень Тарасовка велесэ сокицянь-видицянь семиясо. Сонзэ ярямонзо вельде парсте неяви се, мезе макссь Советской властесь икеле лепштязь важодиця раськенть шкинеманзо панжовомантень. 

Е.П. Кривошеева, сёрмас а содыця авась, сюпалгавтызе эрзянь литературанть од моросо, ёвтнемасо, ёвкссо, конатнень лацесь эрямонзо перть. Сонзэ содыцянзо лецтнить, Ефимия Петровна содась пек ламо раськень морот, кезэрень  ёвкст, лайшемат, конатнень сон вечксь ды маштсь ёвтнемест ды морамост кунсолыцятненень. А сонзэ кунсолыцякс ды содыцякс кармась улеме весе минек масторонь ламо раськень раскеть.

Ефимия Петровнань лемензэ минек масторонь ловныцятьне кармасть содамо 1936 иестэ, зярдо «Правда» кулялопасонть рузонь кельсэ ульнесь печатазь «Кировдо лайшемась». Те сёрмадовксось алтазель Коммунистической партиянть инее цёранстэнь Сергей Миронович Кировнень, конань Ленинградсо маштызь раськенть яттне. 

«Кировдо лайшемась» поэманть аванзо мальга сёрмадызе эрзянь содавикс валморозеесь Илька Морыця (И.П. Кривошеев). Те поэмась ютавтозь ламо лия раськень кельс. Е.П. Кривошеева эсензэ мелеензэ-превензэ, седейшкавань ёжомарямонзо эрзянь раськенть эрямонзо коряс видестэ невтизе моросонзо, аварькшнемасонзо, лайшемасонзо, конатне лиссть «Лайшемат ды морот» ды «Авань в айгель» пурнавксснесэ (Саранск, 1950). Куломадо мейле сказительницанть весе сёрмадовксонзо  нолдазельть башка кирь пусмозо «Е.П. Кривошеева». 

Е.П. Кривошеева сюпалгавтызе эрзянь курксто-кургс поэтической шкинемасонзо одс эпитетсэ, сравнениясо, метафорасо, конатнень вельде невти тиринь раськенть эрямонзо кезэрень пингстэ саезь  социалистической строенть кемекстамо иетнес. 

«Истя ульнесь» моросонть сказительницась седей рискс марто ёвтни сеть стака шкатнеде, зярдо эрзятьнень эзть лово ломаньскак, сынь ульнесть «соронь таркас». Эрямонть перть весемикс ульнесь сёрмадозь ветьгеменьде седе ламо произведеният. Саран ошонь Мокшонь куросо, косо Е. Кривошеева эрясь ульнесь мель путомс лецтнема кевень лазпе. 

Кулось Ефимия Петровна аштемковонь 24 чистэ 1936 иесте. Калмазь Саран ошсо.

## Лисьм.:
Кардаз

**Кардаз** - те тарка косо эрзянь ломатне велесэ кирдить кудонь ракшат.
Кривошеев, Илья Петрович

**Илья Петрович Кривошеев** () (1898 иестэ медьковонь 19 чи Саратов ёнкссо Маяк хуторсо - 1967 иестэ таштамковонь 11 чи Ицяло) — эрзянь содавикс сёрмадей, валморонь ладсий.

Мордовиянь заслуженной тонавтыцясь И.П.Кривошеев сехте пек содавикс кода Илька Морыця сонзэ пек вадря, гайгиця, морыця стихензэ-валморонзо кувалма. 

Чачсь 1898 иень медьковонь 19-це чистэ Саратов ёнкссонь Лопатинской буень Маяк хуторсо. Тетязо, Пётр Васильевич, кузнецель, авазо, Ефимия Петровна, -  ульнесь эрзянь содавикс ёвксонь морыцякс-лацицякс (сказительницакс). Сонзэ пельде самай кармаськак содамо сы шкань поэтэсь-валморонь сёрмадыцясь раськень поэзиянть. Эрзянь келенть сон кармась вечкемензэ эйкакшпингестэ. Руз Камешкирэнь училищанть прядомадо мейле тонавтсь школасо эйкакшт, мейле сонсь тонавтнесь. Прядызе Саратовонь университетэнть - сась эрямо Саранскоев, важодсь педтехникумсо. Меельце иетнень перть Илья Петрович анокстась тонавтыцят Ицялонь педучилищасо. 1934 иестэ саезь сон - СССР-нь Сёрмадеень Вейсэндявксонь улиця.

Илька морыцянть лиссть кеменде ламо кирьяпусмонзо, сёрмадсь пьесаткак. Эйкакштнень туртов пьесанзо сёрмадозь эрзянь ёвксонь коряс. Васеньце валморонзо тиринь кельсэ  «Пакшатненень» («Детям»), «Большевикень вал» («Большевистское слово»), «Лавсень моро» («Колыбельная песня») улнесть публиковазь 1923 иесте «Якстере сокиця» кулялопасонть («Красный пахарь»). 20-це иетнесте сонзэ валморонзо лиснить «Якстере теште» кулялопасонть («Красная звезда»), кона лисниль Московсо, ды Одсибирень кулялопасо «Од эрямо» («Новая жизнь»). 1929 иесте Московсо Центриздатсо лись эрзянь валморозейтнень вейсэнь пурнавкс «Васень сяткт» («Первые искры»), ков совасть зняро-бути валморот Илька Морыцяньгак, конат алтазевсть велень эрямонте, пертпельксэнте, пакшатнене.

Васеньце кирьяпусмонзо Илька Морыцянь  «Коммунань толт» («Огни коммуны») лись 1933 иесте «Молодая гвардия» издательствасо. Теке иесте Саранскойсэ лиси омбоце сонзе валморонь пурнавкссозо  «Валскень зорява» («На утренней заре»). Юртонь темас сёрмадовкснесэ - од эрямонь самось ды сонзэ кепедстямость. Пек ламо сонзе 30-це иетнень валморонь теемасонзо аштить пертпельксэнь ды пакшань тематне. 1943 иесте лись «Народонь вайгель» («Голос народа») пурнавксозо, конаньсэ валморозеесь кепедсти оймень покшолманзо советеэнь ломатнень.

Ине Туриманть прядоманзо мейле листь: «Монь ким» («Мой путь», 1946), «Тундонь сад» («Весенний сад»,1952), «Монь Родинам» («Моя Родина», 1954), «Избранное» (рузонь кельсэ, 1955), «Стихть ды поэмат» (1958), «Славан эрямонть» («Славлю жизнь», 1963), «Кеман эрямос» («Верю в жизнь», 1967), «Морамонь ким» («Мой песенный путь», 1968) 
 
Кулось таштамковонь 11 чи 1967 иесте, калмазь  Ицялосо, тосо путозь кеврунго валморозееньтень.

## Лисьм.:
2011 ие

**2011 ие**.

## Мезе ульнесь те иестенть

## Чачсть

## Кулость
* аштемковонь 14-це чистэ Араповонь Саша — эрзянь сёрмадей, валморонь ладсий.
* аштемковонь 22-це чистэ Фанни де Сиверс — эстэнь ды хранцузонь кельсодый, литераньветий, ютавтыця ды эссеист.
Виард, Василий Иванович

**Ардеев, Василий Иванович**(ВИАРД) (якшамковонь 2 чи 1907 ие — умарьковонь 23 чи 1971 ие) — мокшонь кельсэ содавикс валморонь сёрмадей.

Чачсь Виард Василь 1907 иень якшамковонь 2 чистэ Пензань ёнкссонь Мокшанской буень Муромка велесэ бедной крестьянинэнь сеимясо. 1918 иестэ ушодовикс школанть прядомадо мейле васня важодсь кудоютконь тевсэ, мейле – ловномань кудонь заведующеекс. Обуцянь сехте неявикс ёнксось – содамочис свалкшань бажамось. 

Шкинемань кинзэ В.Виард ушодызеть XX пингень 20-це иетнестэ кода валморонь сёрмадей. Седее тов ушодсь сёрмадомо прозасо (повестень ды ёвтнемань пурнавксстне: «Чопода вестэ» (1934), «Иссяк ды течи» (1936). Истя жо сонензэ лемензэ марто сюлмавозь эрзянь литературасо приключениянь жанранть тевс нолдамось.

Мокшонь литературань историяс Виард совась кода эйкакшонь вельть паро сёрмадей. «Сярдо» эйкакшонь пурнавксонть 1962 иестэ нолдызе Детгизэсь. Рузонь кельсэ Мордовской книжной издательствась ливтинзе Виардонь «Кяжи сява» («Сердитый козел», 1956), «Кешань приключениянза» («Приключения Кеши», 1958), «Первое поручение» ёвтнеманзо. 

«Кешань приключениянзо» повестьсэнть невтеви тайгань пейзажось. Ловныцянть сельме икеле стить Сибирень ёнксонь истят таркат, конатне толновтыть эсь мазычист, пингеде пингень вирень увтост, тайгань эрексиянь кондямо ванькс коштсост, судо варянь куцтиця тантей чинесэст.
Виардонь сёрмадовксонзо мальспааросо ловныть эйкакшткак, покшткак. Ламотьне эйстэст теевсть хрестоматийнойкс, тонавтневить школатнесэ. 
## Шкинемазо
### Мокшонь кельсэ
* «Кяжи сява», 1956
* «Кешань приключениянза», 1958
* «Скрипач Оха», 1959
* «Колять каникуланза», 1960
* «Хрустальнай седь», 1960
* «Вирень вайгяльхть», 1961
* «Кафта пильгса сохатай», 1962
Калаця

**Калацясь** ашо пек паро почтсто теезь кши, кона чапаксонтень, лиясто путыть алт, ловцо, скалой, седе ламо ламбамопель - сестэ сон кшинь кондямост велявты кокоркань кондямокс.

## Лисьм.:
Терьге

**Терьге** те ярсамопель. Пидеви санов-ловажав сывельстэ, конасонть ламо коллаген ды желатин, конатне кармавтыть пидиведенть эше таркасо аволь чудиксэкс теевемензэ.
седе пидезекс, зярс лангост а тееви седе мазыйкс. Ярсадо паро мельсэ - пиледе а усковтадо те ярсамопельденть.

## Лисьм.:
Арси машинась

thumb|Арси машинась
**Арси машина**, ***ловпарго*** — электрононь машинась важодема содамочить марто ды сынст ванстома туртов. Ловомань лездамо марто сон машты тееме эрьва кода операциянь чиполанть. Операцият чиполаст мереманзо лемдить "Программа".
Чапамо ловцо

**Чапамо ловцо** те ярсамопель. 

Сонзэ теить ламбамо ловцонть куватьс каштомсо а пек покш температурасо нолдамодо (аштемадо-пиемадо) мейле. Зярдо нолдань ловцось седе тустоми, полавтсы тюсонзо тюжала ёнов, аламнеде скими икеленсенть коряс сонзэ эряви кельмевтемс кудонь температурас, теде мейле тов каить зярыя (мелень коряс) велькс эли чапамо ловцо ды кедьгенть кадсызь лембе таркас чапаськалеме. Вень ютазь кедьгесь путови мацтс эли кельмепарьс.
седе пидезекс, зярс лангост а тееви седе мазыйкс. Ярсадо паро мельсэ - пиледе а усковтадо те ярсамопельденть.

## Лисьм.:
Брейвик, Андерс Беринг

**Андерс Беринг Брейвик** (; даволковонь 14 чи, 1979, Осло ош) — Норвегиянь террорист.
Одсибирень ош

**Одсибирень ош**, **Новосибирской** (, 1925 иенть видс — **Ново-Николаевск**) — те Москов ды Ине-Петрань мельга Россия Масторонть колмоце ошось, Сибирьсэ сехте покш наукань ды мазычинь-культурань куншка тарка. Ошось ашти Обь леенть чиресэ.

## Эрицят

## Ошт-ялгат